คลังออกบอนด์อีก วงเงิน1.5หมื่นล้าน
คลังเตรียมออกพันธบัตรออมทรัพย์ล็อตใหม่อีก 1.5 หมื่นล้าน เริ่มขาย 11 พ.ค. นี้
13 เม.ย. 2560

คลังเตรียมออกพันธบัตรออมทรัพย์ล็อตใหม่อีก 1.5 หมื่นล้าน เริ่มขาย 11 พ.ค. นี้น.ส.อุปมา ใจหงษ์ ผู้อำนวยการสำนักพัฒนาตลาดตราสารหนี้ สำนักงานบริหารหนี้สาธารณะ (สบน.) เปิดเผยว่า สบน.เตรียมเปิดจำหน่ายพันธบัตรออมทรัพย์ วงเงิน 1.5 หมื่นล้านบาท รุ่นอายุ 5 ปี และ 10 ปี ในวันที่ 11 พ.ค.นี้ ส่วนอัตราดอกเบี้ย อยู่ระหว่างพิจารณา แต่คาดว่า ผลตอบแทนน่าจะสูงกว่าการออกพันธบัตรรุ่นล่าสุด เนื่องจากมีระยะเวลาที่นานกว่านายธีรัชย์ อัตนวานิช ที่ปรึกษาด้านตลาดตราสารหนี้ สบน. กล่าวว่า สถานะหนี้สาธารณะคงค้างสิ้นเดือน ก.พ. 2560 มีจำนวนกว่า 6.09 ล้านล้านบาท เพิ่มขึ้นสุทธิ 3.05 หมื่นล้านบาท คิดเป็น 41.96% ของจีดีพี แยกเป็นหนี้รัฐบาล 4.63 ล้านล้านบาท เพิ่มขึ้น 4 หมื่นล้านบาท เพราะมีการกู้เพื่อชดเชยการขาดดุลงบประมาณ 4.6 หมื่นล้านบาท และหนี้รัฐวิสาหกิจ 9.72 แสนล้านบาท ลดลง 7,014 ล้านบาท เพราะมีรัฐวิสาหกิจชำระหนี้คืน และหนี้หน่วยงานของรัฐ 1.9 หมื่นล้านบาท ลดลง 155 ล้านบาทสำหรับแนวโน้มดอกเบี้ยขาขึ้นไม่ส่งผลกระทบต่อหนี้สาธารณะของไทย เพราะสัดส่วนหนี้ต่างประเทศมีเพียง 5.26% หรือ 3.2 แสนล้านบาท (ประมาณ 9,305 ล้านเหรียญสหรัฐ) และส่วนใหญ่เป็นหนี้ระยะยาว